|  |  |
| --- | --- |
|  |  |
|  |
|  |
|  |
|  |
|  |

1. Puolustusvoimista annettu laki (551/2007) 14 § ja 15 § (932/2015)
2. Laki oikeudenkäynnistä hallintoasioissa (808/2019)
3. Hallintolaki (434/2003)
4. PVHSMK - PEOIKOS 105 HT294/5.5.2023 Toiminta Puolustusvoimien tilapäiseen käyttöön otetuilla kiinteistöillä

|  |
| --- |
| KIINTEISTÖJEN TILAPÄINEN KÄYTTÄMINEN PUOLUSTUSVOIMIEN SOTILAALLISEEN HARJOITUSTOIMINTAAN SEKÄ LIIKKUMISEN RAJOITTAMINEN HARJOITUSKÄYTTÖÖN OTETUILLA ALUEILLA (SUOJAUSHARJOITUS 21.10.–25.10.2024) |

# Päätös kiinteistöjen tilapäisestä käyttämisestä ja liikkumisen rajoittamisesta

Puolustusvoimat ottaa puolustusvoimista annetun lain 14 §:n nojalla tilapäisesti käyttöönsä liitteessä 1 yksilöidyt yksityisten omistamat alueet Kuopiossa ja Siilinjärvellä ajalla 21.10.2024 – 25.10.2024.

Puolustusvoimat rajoittaa liikkumista puolustusvoimista annetun lain 15 §:n nojalla harjoituskäyttöön otetuilla liitteessä 1 yksilöidyillä yksityisten omistamilla alueilla Kuopiossa ja Siilinjärvellä ajalla 21.10.2024 –25.10.2024.

# Kiinteistöjen tilapäinen käyttäminen

Lain puolustusvoimista 2 luvun 14 §:n mukaan Puolustusvoimilla on oikeus tilapäisesti käyttää muita kuin pysyvässä käytössään olevia kiinteistöjä, jos se on sotilaallisen harjoitustoiminnan tai puolustusvalmiuden kohottamisen kannalta välttämätöntä.

Jos Puolustusvoimat tarvitsee samalla kertaa käyttöönsä laajan alueen, jolla on huomattava määrä kiinteistöjä tai kiinteistöillä on huomattava määrä omistajia tai haltijoita, Puolustusvoimien puolustushaaraesikunta, paikallishallintoviranomainen, varuskunnan päällikkö tai harjoituksen johtaja voi päättää kiinteistöjen käyttämisestä

Karjalan lennoston Suojausyksikön johtama Suojausharjoitus ulottuu päätöksen liitteessä 1 oleville yksityisten omistamille alueille. Harjoituksen ajankohta on 21.10.2024–25.10.2024.

Puolustusvoimista annetun lain 1 luvun 2 §:n ensimmäisen momentin mukaan Puolustusvoimien tehtävä on muun muassa Suomen sotilaallisen puolustamiseen kuuluvan sotilaskoulutuksen antaminen. Sodanajan joukkojen kouluttaminen edellyttää ajoittain harjoittelemista laajoilla alueilla joukkojen suunnitelluissa toimintaympäristöissä. Suojausharjoituksen toteuttaminen ei ole mahdollista sen laadun ja laajuuden vuoksi yksinomaan Puolustusvoimien pysyvässä käytössä olevilla alueilla ja kiinteistöillä. Tämän vuoksi Puolustusvoimilla on välttämätön tarve käyttää nyt kyseessä olevassa harjoituksessa tilapäisesti myös muita kiinteistöjä ja alueita.

Tällä perusteella Puolustusvoimilla on välttämätön tarve käyttää tilapäisesti sotilaalliseen harjoitustoimintaan muita kuin pysyvässä käytössään olevia kiinteistöjä.

# Käytön rajoitukset ja käytöstä mahdollisesti aiheutuneet vahingot

Puolustusvoimilla ei ole oikeutta käyttää asuinrakennuksia, niihin liittyviä piha- ja puutarha-alueita, korjaamattomia viljelysmaita eikä maa- ja metsätaloudellisia koekenttiä.

Puolustusvoimat ei saa aiheuttaa tarpeetonta haittaa tai vahinkoa omaisuudelle käyttäessään tilapäisesti muita kuin puolustusvoimien kiinteistöjä.

Kiinteistön käyttämisestä aiheutuneesta vahingosta suoritetaan kiinteistön omistajalle tai haltijalle käyvän hinnan mukainen korvaus. Vahingon ilmetessä pyydetään ottamaan yhteyttä harjoituksen aikana tässä päätöksessä mainittuihin yhteyshenkilöihin vahingon laadun ja määrän toteamiseksi. Harjoituksen jälkeen todettujen vahinkojen osalta pyydetään ottamaan yhteyttä harjoituksen johtajaan majuri Isto Nyyssöseen puh. 0299800, sähköposti kirjaamo.karlsto@mil.fi.

# Liikkumista koskeva rajoitus

Lain puolustusvoimista 2 luvun 15 §:n mukaan, jos sotilaalliset syyt tai ulkopuolisten suojaaminen vaaroilta välttämättä sitä vaatii, voidaan asiattomilta rajoittaa liikkumista Puolustusvoimien käytössä olevalla alueella tai kohteessa.

Puolustusvoimien on kyettävä suojaamaan omaa toimintaansa harjoitusalueella, minkä lisäksi harjoitusaluetta käytetään materiaalin säilytykseen ja joukkojen ryhmitykseen, minkä vuoksi toiminta voi aiheuttaa vaaraa alueella liikkuville ulkopuolisille.

Näin ollen liitteessä 1 määritetyllä alueella (Jänneniemi-Vaajasalo-Kortejoki-Savulahti-Vartiala-Ryönä-Kotasalmi-Pelonniemi) liikkumista ilman puolustusvoimien lupaa on rajoitettu sotilaallisista ja ulkopuolisten suojaamiseen liittyvistä syistä.

Karjalan lennosto myöntää oleskelu- ja vierailuluvan alueelle, jota liikkumisrajoitus koskee, jos hakijalla on työtehtävistä, asumisesta tai vastaavasta syystä johtuva perusteltu tarve liikkua puolustusvoimien käytössä olevalla alueella. Vierailulupaa ei kuitenkaan myönnetä, jos on perusteltua syytä epäillä hakijan vaarantavan puolustusvoimien toimintaa tai alueella olevien turvallisuutta.

Oleskelu- ja vierailulupahakemukset pyydetään toimittamaan Karjalan lennoston kirjaamoon, sähköposti kirjaamo.karlsto@mil.fi.

# Oikaisuvaatimus

Kiinteistön tilapäistä käyttöä koskevaan päätökseensaa vaatia oikaisua siten kuin hallintolain 7 a luvussa säännellään.

Päätöstä noudatetaan muutoksenhausta huolimatta, jollei muutoksenhakuviranomainen kiellä täytäntöönpanoa.

Oikaisuvaatimusohje on liitteenä 2.

# Tiedoksianto

Hallintolain 9 luvun 55 §:n mukaan tiedoksianto voidaan toimittaa yleistiedoksiantona, jos sitä ei voida toimittaa tavallisena tai todisteellisena tiedoksiantona. Yleistiedoksiantoa voidaan käyttää myös silloin, kun asiakirja on annettava tiedoksi kolmellekymmenelle tiedossa olevalla henkilölle tai, kun henkilöiden lukumäärää ei tiedetä.

Päätös annetaan tiedoksi yleistiedoksiantona puolustusvoimat.fi -verkkosivulla liitteen 2 mukaisesti.

# Toimivalta

Laki puolustusvoimista 2 luvun 14 §:n 4 momentin ja 15 §:n 1 momentin mukaan päätöksen voi tehdä puolustusvoimien puolustushaaraesikunta, paikallishallintoviranomainen, varuskunnan päällikkö tai harjoituksen johtaja.

# Yhteystiedot

Karjalan lennostossa asiaa hoitavat:

- majuri Isto Nyyssönen puh. 0299800, sähköposti kirjaamo.karlsto@mil.fi

- kapteeni Mikko Honkalampi puh. 0299800, sähköposti kirjaamo.karlsto@mil.fi

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  | | --- | --- | | Lennoston komentaja | | | Eversti | Johan Anttila | |  | | |  | | | Oikeusupseeri | | | Kapteeni | Marko P Leinonen | |  | | |

|  |
| --- |
| Tämä asiakirja on sähköisesti allekirjoitettu. |

|  |  |
| --- | --- |
| LIITTEET |  |

|  |  |
| --- | --- |
| JAKELU | KARLSTO yksiköt ja esikunnan osastot ja lentoturvaupseeri  Kuopion kaupunki  Siilinjärven kunta |

|  |  |
| --- | --- |
| TIEDOKSI | ILMAVE OPOS postin käsittelijät  ILMAVE oikeudellisten asioiden käsittelijät |